امریما قوشمه ایالتلری نینگ انقره ایلچیسی دیوید ساترفیلد, تورکیه جمهوریتی تشقی ایش لر وزیرلیگی گه چقیریلیب امریکا نینگ غارا منطقه سیده گی حادثه بیلن علاقه لی بیاناتی گه قرشی عکس العمل کورسه تیلدی.
تورکیه جمهوریتی تشقی ایش لر وزیرلیگی تامانیدن اوشبو توغریده بیانات بیریلدی.
بیاناتده, "امریکا قوشمه ایالت لری ایلچیسی ساترفیلد بوگون وزیرلیککه چقیریلیب امریکا نینگ بیانات لری گه قرشی عکس العملی میز قتتیق بیر شکلده بیلدیریلدی" دییه قید ایتیلدی.
امریکا قوشمه ایالت لری تشقی ایش لر وزیرلیگی, عراق نینگ غارا منطقه سیده بولووچی ترور تشکیلاتی پ.ک.ک تامانیدن 13 نفر تورک وطنداشی نینگ شهید ایتیلگن لیگی بیلن علاقه لی بیانات بیرگن ایدی.
بیاناتده, "تورک وطنداش لری نینگ ترور تشکیلاتی پ.ک.ک تامانیدن اولدیریلگن لیگی خبری نینگ توغری ایکن لیگی تقدیرده, اوشبو ایش نی قتتیق بیر شکلده قاره له یمیز" دییه قید ایتیلگن ایدی.
تورکیه جمهوریتی جمهوررئیسی و عدالت و رواجله نیش حزبی نینگ رهبری رجب طیب ایردوغان, حزبی نینگ ریزه ولایتی کنگره سیده قیلگن صحبتیده امریکا قوشمه ایالت لری نینگ اوشبو بیاناتی گه قرشی قتتیق عکس العمل کورستگن ایدی.
ایردوغان, "ایندی یغما یوق, دنیا و ناتو ده سیز بیلن بیرگه بولیشی میز تقدیرده, سیزنینگ ترورچی لر بیلن بیرگه بولیش لرینگیز ممکن ایمس. سیز پ.ک.ک, وای پی جی و پی وای دی نینگ یانیده ایمس ایدینگیز کو.  انیق یانیده سیز و اولرنی قوللب- قوتله یسیز" دییه قید ایتگن ایدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
